Blog challenge: Wys my joune en ek wys jou myne. | Bileam se Donkie
← Saterdag se reis na die Huis van Brood
Perverse Afwykings… →
Blog challenge: Wys my joune en ek wys jou myne.
Posted on Augustus 9, 2011 by Bileam se Donkie
Soos versoek deur Modderkoekie…
Dis eintlik baie maklik- alles in my lewe is omtrent oud en redelik opgebruik… As ek dit op die oomblik kon gebruik, sou ek ‘n foto van my ou Beetle ingesit het- maar hy is nie op die oomblik in diens nie.
Gemaklike ou klere en goeters…
Die oudste hiervan is die trui. My ma het hom vir my in die laerskool al gebrei. Dit is êrens in die geskiedenis in warm water gewas, en is daarom nog steeds moontlik om aan te trek. Net as ek by die huis is, en lus is om vriende oor te nooi, sal ek hierdie trui nog in die winter aantrek. Hy werk lekker vir langs my braaivleisvuur…
My Aprilia Denim raak ook nou lank in die tand. Ek het eendag, op ‘n Harley Davidson dag by Gerotek, in die bout wat uitsteek op ‘n teerpaal vasgeloop, wat dadelik ‘n groot winkelhaak in my toe splinternuwe denim ingeskeur het. Ek het toe maar vir ‘n vriendin gevra om vir my hierdie Aprilia embleem te maak en vas te werk op my denim. Die denim is nou klaar, die bodem val heeltemal uit. So binnekort gaan daardie embleem op my motorfietsbaadjie vasgewerk word.
Die Weermaghoed is die een waarmee ek diensplig gedoen het. My van is op die ander kant vasgewerk. Ek gebruik hom graag as ek gaan jag. Maar omdat my hart baie klein geword het, en ek nie meer so lekker kan raakskiet nie, het ek sewe jaar gelede laas probeer om ‘n bok te vermoor.
Al drie hierdie dinge is van my ou gunstelinge, wat die lewe sommer net beter laat voel as ek dit aanhet!
Hoe lyk dit, vriend Wosonki, gaan jy volgende vertel?
16 thoughts on “Blog challenge: Wys my joune en ek wys jou myne.”
Terug pieng: Wys my joune… « Wosonki
Augustus 10, 2011 om 1:34 nm
Daai trui lyk soos die kombers wat my liewe ouma lank lank gelede vir my gehekel het 😆
Augustus 11, 2011 om 8:24 vm
Dis baie mooi van ouma- soveel liefde nodig om so geduldig ‘n kombers te hekel!
Augustus 11, 2011 om 5:21 nm
Ja BD, elke kleinkind het een gekry. Ergste is dat myne gesteel is uit die Mazda wat ek gerol het. Toe ek na die tyd by die insleepdienste kom, toe weet hulle van g’n niks gehekelde kombers nie. Hoop maar my bersie het iemand lang jare warm gehou. Ek het darem nog my riempiebankie van ouma oor.
Augustus 11, 2011 om 5:34 nm
Dis baie hartseer om so kosbare item te verloor, en die volgende eienaar gaan dit nie waardeer vir wat dit is nie…
Kyk bietjie my droom op die nuutste inskrywing, terwyl jy ook so in wiele in is op die oomblik…
Augustus 11, 2011 om 5:46 nm
Ek het gesien… sout in my wonde! Dis Toyota se Mercedes daai. Ai toggie toggie toggie!
Augustus 10, 2011 om 5:34 nm
Uit respek vir jou ma mag jy daai trui NOOIT weggooi nie!! 😉
Augustus 10, 2011 om 8:33 nm
SY wil hom al weggooi as ek dit dra as ek Vrydagaand vleisbraai en sy by ons kuier…
Augustus 10, 2011 om 6:20 nm
Dis goeters soos daai trui wat maak dat jy hou ogies optjank as jou huis afbrand, nie jou duur winkelgoed nie. Want mens kan dit nie koop nie en jou ma se hande kry rumatiek. Waardeer dit ekstra vir my.
Augustus 11, 2011 om 8:26 vm
Nou het ek darem ‘n foto van my gunsteling klere op die internet… Hoop nie die huis het sulke planne nie. Dit moes darem net baie traumaties vir julle gewees het!
Augustus 10, 2011 om 6:34 nm
Dankie vir die saamskryf en deel. (ek het ook sulke denims wat al so lekker saf opgedra is, maar as ek nog in besit van ‘n laerskool trui was, sou dit nou net om my een arm pas..hehehe)
Daardie trui het gerek beyond belief… 🙂
Augustus 11, 2011 om 7:30 vm
Daar is geen nuwe denim wat so lekker dra soos die wat al bietjie nader aan aftrede staan nie.
Augustus 11, 2011 om 8:27 vm
Hierdie een is nou gevaarlik- hy skeur heeltemal oop daar by die suidpool!
Augustus 15, 2011 om 8:10 vm
Ek het ook so denim gehad..maar was so geheg aan hom dat ek myself wysgemaak het dat as ek mooi sit en boxers aanhet, niemand niks kan sien nie 😆
Augustus 11, 2011 om 5:23 nm
😆 Bernard het so denim gehad. Ek wou dit menige dag van sy lyf afskeur. Net toe die geskeurde jeans so mode word, toe is syne ook op die kniee geskeur, toe weet hy my te vertel: “Sien Ma, ek is nou ook in die mode”!!!